<classify> Sepetu aliyewahi kutwaa taji la ulimbwende wa Tanzania mwaka 2006 Miss Tanzania 2006, alisema baada ya kukabidhiwa fomu hiyo na Katibu wa UWT Wilaya ya Ikungi, Yagi Kiaratu, kuwa atakuwa msaada mkubwa kwa wasanii nchini na atahakikisha anakomesha wizi wa kazi zao.Alisema iwapo atafanikiwa kuwa mbunge atatumia vyema nafasi hiyo kutetea kazi za wasanii na kuongeza kuwa mtu akiwa kiongozi ana nafasi nzuri zaidi ya kushughulikia masuala kama hayo kuliko mtu wa kawaida.Aidha, alisema kutokana na ukweli kwamba amekuwa akifanya kazi za wasanii kupitia tasnia hiyo kwa muda mrefu, atahakikisha anakuza na kuinua vipaji vya wasanii vijana katika Mkoa wa Singida.Lakini pia nitakuwa sauti ya akina mama wa mkoa huu wa Singida. Nitakaa nao kusikia kero na mahitaji yao kisha kuangalia vipaumbele vyao na kuwasaidia kadri ya uwezo wangu, alisema.Kwa upande wake, Sitti ni miongoni mwa makada wanane waliochukua fomu hadi jana za kuomba kuteuliwa kugombea ubunge kundi la Umoja wa Vijana UVCCM Mkoa wa Morogoro.Hata hivyo, baada ya kukabidhiwa taji la Redds Miss Tanzania 2014 Oktoba 11, mwaka jana, Kampuni ya Lino International Agency ililazimika kumvua taji mrembo huyo kutokana na kushutumiwa kwa kosa la kudanganya umri katika mashindano hayo na taji hilo lilikabidhiwa kwa mshindi wa pili, Lilian Kamazima.Sitti ambaye ni mtoto wa Mbunge wa Temeke, Abbas Mtemvu, ni Mjumbe wa Mkutano Mkuu wa Vijana Kata ya Kilakala katika Manispaa ya Morogoro, alichukua fomu juzi na katika kinyanganyiro hicho yumo nduguye Lulu.Kaimu Katibu wa UVCCM Mkoa wa Morogoro, Ignas Kinyowa aliwataja wengine waliochukua fomu ni Harriet Sutta ambaye ni Mwenyekiti wa UVCCM Mkoa, Sophia Kizigo ambaye ni Mjumbe wa NEC Taifa, Bupe Makibi ambaye ni Mjumbe wa Baraza Kuu la Vijana Wilaya ya Morogoro, Amina Nyamgini, Bertha Bisanda na Salha Kibowa.Kwa mujibu wa Kinyowa, wagombea wanaohitajika kuomba ubunge kupitia UVCCM ni pamoja na kuwa na umri wa miaka 21 hadi 30 na kuwa kadi ya Umoja wa Wanawake UWT pamoja na CCM.  <topic>: MICHEZO 